Τι θα μείνει από τα δικαιώματα των ανθρώπων εκείνων που πρόσκεινται στο κόμμα Vlaamsblok, ένα από τα πιο σημαντικά κόμματα της Φλαμανδίας, αν το βελγικό κοινοβούλιο εγκρίνει αύριο την απίστευτη, την ανέντιμη, την αισχρή πρόταση νόμου που προέρχεται από τον κυριότερο πολιτικό ανταγωνιστή του κόμματος αυτού, από το κόμμα Volksunie, με την οποία επιχειρείται χωρίς καμία αναστολή η διάλυση του αντίπαλου κόμματος; Τι μένει από το δικαίωμα στην κριτική μελέτη της ιστορίας μας, όταν συγγραφείς και εκδότες διώκονται, όπως διώχθηκε μόλις εχθές, ενώπιον του εφετείου της πόλης μου, της Λυόν, ο νέος ιστορικός Jean Plantin, ο οποίος υπήρξε αντικείμενο παράλογων, αλαζονικών και προσβλητικών κατηγοριών εκ μέρους του αντιεισαγγελέα Jean-Olivier Viout, ενός αυτάρεσκου εκφραστή της μοναδικής σκέψης και του πνευματικού κομφορμισμού;